Van Asma tot in …. | Woorde
Van Asma tot in ….
Die Ouma kry nou een aand 'n whatsapp fototjie van die Ma.
Oor die leesstof is die Ouma bly oor die komplikasies van asma minder bly.
Volgende oggend huppelend weer ousigselwers, die kleine Mia .
Sy stap glo soos Queen Mary die Dokter se spreekkamer binne met 'n "Hallou Tannie Dokter" klim tjoef tjaf op die ondersoekbed, gaan lê dramaties soos 'n model .
By die huis vra die Oumense en wat het die Dr gedoen , Mia?
"Sy luister-luister-luister luister" en as jy haar nou nie onderbreek nie, sal sy beduie van ore tot neus waar sy beluister is.
Gryp Oupa met haar klein handjie onder die kakebeen , rem sommer die oumensmond oop ..plegtig laat sak sy haar kop en 'hmmm ' en 'aaa' en 'n 'skiestog Oupa" en druk Oupa se oopgesperde mond toe .. lig sy t-hemp op ..staar na die wond..druk druk …'skies Oupa..en klaps soen sy sommer op die wond" en sy gryp sommer iets wat soos 'n kamma stetoskoop lyk en "oupa, Mia luister " en Oupa doen vermaaklik mee, haal asem soos 'n gevalle held in en uit – hygend …
Die Ouma verklaar plegtig , julle moet trek. Vergeet van seetoe, die klammigheid nou nie juis die ideaal nie.. wat van die Karoo…
Daardie plek..en daar is die naam weg.
Mooiste plek, so met berge doer op die horison.
Die plek waar die vrou geskryf het of gebly het ..ek dink Story of an African farm"
Die plek waar ..ek dink Etienne van Heerden grootgeword het..of het hy net daaroor geskryf ?
en steeds is die plek se naam weg.
Sy gaan haal Toorberg uit .. kyk na die boekomslag .
Sy onthou iewers was daar 'n skoolbus ongeluk..
Haar huisgesin wonder oor haar knaende flertsies so uit die geheue.
Sy vertel naderhand vir hom ," Man !! jy ken die plek ..daar waar die 4 mense ???"
Sy dink aan haar stomme Ma wat soms voor 'n woord te staan gekom het, haar vuisie verontwaardig op die tafelhoek gestamp. "Deshit my Kind, Ma se brein is soos 'n sif alles val deur!"
" My liewe Ma, ek het toe onthou. Cradock.
Nee Ma, nie een is te vinde vir die plek nie…"
(foto Sonsondergang Desmet Geert)
(Foto Olive Shreiner graf (Delbie Thomas.)
19 comments on "Van Asma tot in …."
Weer gaan kuier.. sien ek ek het destyds gekommentaar ..'ek kry sommer ligte angsaanval' .. daar word vertel siele wat vreeslik koffie drink se kans op die vergeetsiekte is skraler.. gaan sommer gou koffie maak!!
O gits! En ek vas al jare koffie. Sal dalk my vastery moet heroorweeg as ek die groot A daarmee kan verhoed!
Dit bly hartseer ervaring as jou geliefdes se geheue so verdwyn, die koffie-storie sal ek eers glo met Wetenskaplike bewyse.
Ja dis baie erg. Ekskuus as ek ligsinnig raak. Dis angswekkend ná aan my vel …
Nee wat, soms is humor nogal wondergeneesmiddel.
Ek glo daaraan! :)
Jy teken so goed met woorde – oupa en kleindogter was sommer lewendig voor my geestesoog. Daar is niks soos die soentjie van 'n kleuter om 'n mens op te kikker nie.
Dankie Frannie, ek waardeer altyd jou kuiers by die Hoekhuis.
Oumas gaan moet boekhou oor als wat uit daai mondjies kom. Terwyl ek jou stukkie lees, verlang ek onmiddelik na my eie kleinkinders met ñ hart wat pyn. Kan enige iets anders so kosbaar wees soos ons klein bekkies.
My hart gaan uit na elke Ouma , kleinkinders vêr is bitter moeilik – ons s'n bly naby ons, ons is regtig bevoorreg.
Daardie vergetery is my grootste frustrasie!Ag ek hoop Mia word gou beter en dat hulle nie hoef te trek iewers heen nie,Dirkie.
Mmmm nee wat jong mense vergeet ook maar en nou met dr. Google kan mens gaan opkyk
Ek wou nogal eendag kom koffie drink maar as daar nou nie meer koffie is en die hoekmense in Cradock sit verdamp al die goeie voornemens
Daardie vergeetagtigheid. 'n Ruk gelede sit ons almal hier en die gesprek begin draai om Sonja Herholdt se musiek. "Nee" laat ek van my hoor "daar is net een lied waarvan ek baie hou, en dit is….. ek kannie meer onthou nie." Hoef ek meer te sê?
O vet pret ….
Susan (my vrou) was vreeslik bekommerd dat sy so vergeet, maar sy her rustiger geraak toe ek haar vertelk het van "Chemo brein" een van die gevolge daarvan.
Having said that ek staan vandag van my lessenaar op loop 3 tree en het nie 'n idee waarom ek opgestaan het nie. Met dit terugkeer na my tafel besef ek, ek het opgestaan om die HAT te gaan haal. Maar dan ie so effe absent minded en vergeet kom ek al my lewe lank oor.